Updated -
भारतीय संस्कृति और सनातन धर्म का प्रभाव न केवल भारत में है बल्कि पूरे विश्व में प्रसिद्ध है, जिनमें सबसे विशेषकर इंडोनेशिया में हिंदू परंपराओं और मंदिरों की बहुत महत्ता प्रदान है। यह एक ऐसा देश है, जहां पर हिंदू मंदिरों की भरमार देखी जा सकती है। यहां बहुत सारे विराट, वैभवशाली और आकर्षक मंदिर हैं। इंडोनेशिया के मुख्य शहर बाली में कई प्रसिद्ध और विशाल हिंदू मंदिर हैं। उन्हीं में से एक है पूर बेसकिह मंदिर। यह मंदिर न सिर्फ इंडोनेशिया बल्कि पूरी दुनिया के सबसे खूबसूरत हिंदू मंदिरों में गिना जाता है। पहाड़ों के बीच बसे इस मंदिर की खूबसूरती ही इसकी सबसे बड़ी खासियत है। अगुंग नाम के पहाड़ पर बना यह मंदिर एक आइलैंड की तरह दिखाई देता है।
बेसकिह
बेसकिन शब्द संस्कृत के वासुकि शब्द से आया है, वासुकि नाग का वर्णन कई ग्रंथों और पुराणों में पाया जाता हैं। वासुकि शब्द को बाद में जावा भाषा में बदल कर बेसकिह कर दिया गया। जावा भाषा में बेसकिह का अर्थ होता है- बधाई।